Diari Oficial de la Generalitat Valenciana


Sumari del DOGV 3643, del 13-12-1999 (1999/9980)

ORDRE de 5 de novembre de 1999, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil a diversos centres docents privats.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3643

Data del DOGV
:   13-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9980


Data del document
:   05-11-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * Meliana
    * Almàssera
    * ensenyament primari

ORDRE de 5 de novembre de 1999, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil a diversos centres docents privats. [1999/M9980]
  
Vists els expedients iniciats a instància dels representants de la titularitat dels centres docents privats que es relacionen en l'annex, en sol·licitud d'autorització per a implantar el segon cicle d'Educació Infantil.
  
Cada expedient inclou informe favorable de la Unitat d'Inspecció Educativa, vists els quals la Direcció Territorial de Cultura i Educació corresponent eleva proposta igualment favorable.
  
Atés que tots els centres tenen al menys tres unitats autoritzades d'Educació Preescolar, el que els permet impartir el segon cicle d'Educació Infantil en els termes establits en la disposició transitòria tercera, punt 1, apartat a) del Reial Decret 1.004/1991, de 14 de juny.
  
Atés que allò disposat en la disposició transitòria tercera abans esmentada, no eximix als centres de l'obligació d'adaptar-se a allò previst en el Reial Decret 1.004/1991, sobre nombre de llocs escolars i relació professor/alumnes, atenent, si és procedent, el màxim de 25 llocs escolars o el que corresponga segons les instal·lacions presentades.
  
Vistos la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris, l'Ordre de 17 de juny de 1992, (DOGV de 16.07.1992), de la Conselleria de Cultura, Educació i Ciència, que regula la implantació gradual del segon cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Autoritzar la implantació del segon cicle d'Educació Infantil a cadascun dels centres privats que es relacionen en l'annex, amb el nombre d'unitats i capacitat màxima que s'especifica
  
Segon
  
Modificar la denominació genèrica dels actuals centres d'Educació Preescolar que es relacionen en l'annex, que d'ara endavant serà la de Centre d'Educació Infantil, segon cicle.
  
Disposició addicional
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Disposició final
  
La present ordre tindrà efectes des de l'inici del curs acadèmic 1999/2000.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 5 de novembre de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX
  
Centre: Sagrada Familia Atalaya
  
Titular: Arquebisbat de València
  
Domicili: carrer del Dr. Facundo Tomás, 2
  
Localitat: Buñol
  
Província: València
  
Codi: 23895633
  
Ensenyaments que s'implanten i capacitat màxima:
  
- Educació Infantil de segon cicle per a 3 unitats i 72 llocs escolars
  
Centre: Sagrado Corazón
  
Titular: Hermanas Terciarias Capuchinas
  
Domicili: carrer d'Eduardo Romero, 6
  
Localitat: Meliana
  
Província: València
  
Codi: 60283734
  
Ensenyaments que s'implanten i capacitat màxima:
  
- Educació Infantil de segon cicle per a 3 unitats i 72 llocs escolars
  
Centre: Yocris
  
Titular: Amadeo Martínez Campos
  
Domicili: avinguda dels Drets Humans, s/n
  
Localitat: Almàssera
  
Província: València
  
Codi: 56903027
  
Ensenyaments que s'implanten i capacitat màxima:
  
- Educació Infantil de segon cicle per a 3 unitats i 75 llocs escolars